هلندده یاشایان ۱۰ یاشینداکی علی جم، قهرمان ماراش مرکزلی زلز‌له‌لردن سونرا، سو شوشه‌لری ییغیب گئری چدؤنوشوم چرچیوه‌سینده  مارکته وئره‌رک دئپرمدن ضرر گؤرونلر اوچون ۲ مین یورو ییغدی.
تورکیه‌نین دونتر باش کونسوللوغونون سوسیال مئدیا حسابیندان، باش‌کونسولو معمر خاقان چینگیزین ۱۰ یاشین‌داکی علی جمی گؤرمه‌یه گئد‌رک ائتدیگی کؤمک‌دن اؤترو هدییه وئردیگی شکیلی پایلاشیلدی.
لاهه ائلچیسی سلجوق اونالین دا زوتفن شهرینده یاشایان جمی و عائله‌سینه تلفن ائدرک تشکر ائتدیگی ایفاده ائدیله‌ن پایلاشیمدا، بونلار قید ائدیلدی:
"۱۰ یاشین‌داکی علی جم، زلز‌له‌نین یارالارینی سارماغا کؤمک اوچون اؤز چاباسی ایله باجیسی و یولداشلارینین دستگی ایله پلاستیک شوشه‌لری ییغیب ۲ مین یورو توپلادی، بو چتین دؤورده، زوتفن‌دن بیزه گوج و اومود وئردی. یاشی کیچیک اما اوره‌گی بؤیوک. تشکرلر سئویملی علی جم".
۶ فوریه‌ده میدانا گلن ۷،۷ و ۷،۶ بؤیوکلوگونده‌کی زلز‌له‌لرده مینلرلجه آاینسان جان وئرمیشدی.
